text: Травестит бит и ограбен след гурбет в Гърция - Вестник Утро
  Травестит бит и ограбен след гурбет в Гърция
  Русе	| От: Димитър Драганов | 2 юли 2018, 20:59	| коментара | Брой: 8358
  Травестит от Русе е нападнат от двама маскирани, които го набили и му задигнали дамската чанта с валута и злато за над 22 000 лева.
  В петък вечерта 28-годишният русенец се връщал от гурбет в Гърция с кола, карана от негов приятел. Малко след 21 часа автомобилът спрял пред квартирата на пътника на ул."Стефан Стамболов". В това време към задната врата се насочили двама души с бели маски на лицата. Единият отворил вратата и му нанесъл няколко удара с юмрук в лицето, а другият грабнал дамската му чанта с 8100 евро, 125 грама златни накити, ключове за квартирата, гръцки и български документи за самоличност. Нападателите избягали, приятелят на травестита се уплашил и отпрашил с колата, а потърпевшият се прибрал при 21-годишния си съквартирант и подал сигнал в тел.112.
  На място пристигнал екип на Първо РПУ и след разпита нападателите са заловени заедно с откраднатата валута и злато. Оказало се, че са от Русе и имали информация за завръщането на травестита с добра печалба от гурбета.